CELEX: 32022R0363
Language: hr
Date: 2022-01-02 00:00:00
Title: Provedbena uredba Komisije (EU) 2022/363 оd 24. siječnja 2022. o izmjeni i ispravku Priloga IX. Provedbenoj uredbi (EU) 2021/405 u pogledu popisa trećih zemalja ili njihovih regija iz kojih je odobren ulazak u Uniju određenih proizvoda ribarstva (Tekst značajan za EGP)

4.3.2022   
               
               
                  HR
               
               
                  Službeni list Europske unije
               
               
                  L 69/40
               
            
         PROVEDBENA UREDBA KOMISIJE (EU) 2022/363
         оd 24. siječnja 2022.
         o izmjeni i ispravku Priloga IX. Provedbenoj uredbi (EU) 2021/405 u pogledu popisa trećih zemalja ili njihovih regija iz kojih je odobren ulazak u Uniju određenih proizvoda ribarstva
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i zahtjeva zakona o hrani, o osnivanju Europske agencije za sigurnost hrane i utvrđivanju postupaka u pitanjima sigurnosti hrane (1), a posebno njezin članak 53. stavak 1. točku (b),
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (2), a posebno njezin članak 127. stavak 2.,
         budući da:
         
                     (1)
                  
                  
                     Delegiranom uredbom Komisije (EU) 2019/625 (3) utvrđeni su zahtjevi za ulazak u Uniju pošiljaka određenih životinja i robe namijenjenih prehrani ljudi iz trećih zemalja ili njihovih regija kako bi se osigurala njihova usklađenost s primjenjivim zahtjevima utvrđenima u pravilima o sigurnosti hrane iz članka 1. stavka 2. točke (a) Uredbe (EU) 2017/625 ili sa zahtjevima koji su priznati kao barem jednakovrijedni. Konkretno, ulazak te robe i životinja u Uniju podliježe zahtjevu da dolaze iz treće zemlje ili njezine regije koja je uvrštena na popis u skladu s člankom 126. stavkom 2. točkom (a) Uredbe (EU) 2017/625.
                  
               
                     (2)
                  
                  
                     Provedbenom uredbom Komisije (EU) 2021/405 (4) utvrđeni su popisi trećih zemalja i njihovih regija iz kojih je odobren ulazak u Uniju određenih životinja i robe namijenjenih prehrani ljudi u skladu s člankom 126. stavkom 2. točkom (a) Uredbe (EU) 2017/625. U Prilogu IX. toj uredbi utvrđen je popis trećih zemalja ili njihovih regija iz kojih je odobren ulazak u Uniju pošiljaka određenih proizvoda ribarstva, među kojima su proizvodi iz akvakulture.
                  
               
                     (3)
                  
                  
                     Provedbenom odlukom Komisije (EU) 2022/367 (5) Bjelarus, Izrael (6), Moldova, Švicarska, Turska, Ujedinjeni Arapski Emirati i Urugvaj uvršteni su u Prilog Odluci Komisije 2011/163/EU (7) za potkategoriju „Kavijar (proizvod od ribe)” u kategoriji „Proizvodi akvakulture”. Stoga je primjereno te treće zemlje uvrstiti u Prilog IX. Provedbenoj uredbi (EU) 2021/405 uz napomenu „Akvakultura: kavijar (proizvod od ribe)”.
                  
               
                     (4)
                  
                  
                     Kanada, Kina i Sjedinjene Američke Države prethodno su bile uvrštene na popis u kategoriji „Akvakultura” u Prilogu Odluci 2011/163/EU te su na temelju toga izvozile kavijar podrijetlom iz akvakulture. Plan za praćenje rezidua za ribe koji su dostavili bio je u skladu s općim zahtjevima Unije za akvakulturu, a obuhvaćao je i kavijar. Stoga su te treće zemlje izostavljene s popisa „Proizvodi od ribe (npr. kavijar)” iz Priloga Odluci 2011/163/EU kako je izmijenjen Provedbenom odlukom (EU) 2021/2315. Provedbenom odlukom (EU) 2022/367 Kanada, Kina i Sjedinjene Američke Države uvrštene su u Prilog Odluci 2011/163/EU za potkategoriju „Kavijar (proizvod od ribe)” u kategoriji „Proizvodi akvakulture”. Stoga je primjereno te treće zemlje uvrstiti u Prilog IX. Provedbenoj uredbi (EU) 2021/405 za sve proizvode ribarstva u kategoriji akvakulture.
                  
               
                     (5)
                  
                  
                     Oman je Provedbenom odlukom Komisije (EU) 2021/2315 (8) uklonjen s popisa zemalja koje ispunjavaju uvjete za proizvode akvakulture u Prilogu Odluci 2011/163/EU jer njegov odobreni plan za praćenje rezidua nije bio zadovoljavajući. Oman je Provedbenom uredbom Komisije (EU) 2022/34 (9) uklonjen iz Priloga IX. Provedbenoj uredbi (EU) 2021/405 za proizvode akvakulture, ali nenamjerno i za ribe iz ulova u divljini, za što nije potreban plan za praćenje rezidua. Stoga je potrebno ispraviti unos za Oman za ribe iz ulova u divljini u Prilogu IX. Provedbenoj uredbi (EU) 2021/405.
                  
               
                     (6)
                  
                  
                     Prilog IX. Provedbenoj uredbi (EU) 2021/405 trebalo bi stoga na odgovarajući način izmijeniti i ispraviti.
                  
               
                     (7)
                  
                  
                     Kako bi se poremećaji u trgovini sveli na najmanju moguću mjeru te osigurala pravna sigurnost i dosljednost s Odlukom 2011/163/EU, ova bi Uredba trebala hitno stupiti na snagu.
                  
               
                     (8)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog IX. Provedbenoj uredbi (EU) 2021/405 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 31, 1.2.2002., str. 1.
         
         
            (2)  SL L 95, 7.4.2017., str. 1.
         
         
            (3)  Delegirana uredba Komisije (EU) 2019/625 od 4. ožujka 2019. o dopuni Uredbe (EU) 2017/625 Europskog parlamenta i Vijeća u pogledu zahtjeva koji se primjenjuju na ulazak u Uniju pošiljaka određenih životinja i robe namijenjenih prehrani ljudi (SL L 131, 17.5.2019., str. 18.).
         
            (4)  Provedbena uredba Komisije (EU) 2021/405 оd 24. ožujka 2021. o utvrđivanju popisa trećih zemalja ili njihovih regija iz kojih je odobren ulazak u Uniju određenih životinja i robe namijenjenih prehrani ljudi u skladu s Uredbom (EU) 2017/625 Europskog parlamenta i Vijeća (SL L 114, 31.3.2021., str. 118.).
         
            (5)  Provedbena odluka Komisije (EU) 2022/367 od 2. ožujka 2022. o izmjeni Odluke 2011/163/EU o odobravanju planova koje su dostavile treće zemlje u skladu s člankom 29. Direktive Vijeća 96/23/EZ (vidjeti str. 107. ovoga Službenog lista).
         
            (6)  Dalje u tekstu Izrael se odnosi na Državu Izrael, isključujući područja koja su od lipnja 1967. pod izraelskom upravom, to jest Golansku visoravan, Pojas Gaze, Istočni Jeruzalem i ostatak Zapadne obale.
         
            (7)  Odluka Komisije 2011/163/EU od 16. ožujka 2011. o odobravanju planova koje su dostavile treće zemlje u skladu s člankom 29. Direktive Vijeća 96/23/EZ (SL L 70, 17.3.2011., str. 40.).
         
            (8)  Provedbena odluka Komisije (EU) 2021/2315 od 17. prosinca 2021. o izmjeni Odluke 2011/163/EU o odobravanju planova koje su dostavile treće zemlje u skladu s člankom 29. Direktive Vijeća 96/23/EZ (SL L 464, 28.12.2021., str. 17.).
         
            (9)  Provedbena uredba Komisije (EU) 2022/34 оd 22. prosinca 2021. o izmjeni priloga III., VIII., IX. i XI. Provedbenoj uredbi (EU) 2021/405 u pogledu popisâ trećih zemalja ili njihovih regija iz kojih je odobren ulazak u Uniju određene pernate divljači namijenjene prehrani ljudi, pošiljaka određenih školjkaša, bodljikaša, plaštenjaka i morskih puževa, određenih proizvoda ribarstva i žabljih krakova i puževa te o stavljanju izvan snage Odluke 2007/82/EZ (SL L 8, 13.1.2022., str. 1.).
      
      
         
            PRILOG
            Prilog IX. Provedbenoj uredbi (EU) 2021/405 mijenja se kako slijedi:
            
                        a)
                     
                     
                        unos za Ujedinjene Arapske Emirate zamjenjuje se sljedećim:
                        
                                    „AE
                                 
                                 
                                    Ujedinjeni Arapski Emirati
                                 
                                 
                                    Akvakultura: ribe i kavijar (proizvod od ribe)
                                    Samo sirovine iz država članica ili iz drugih trećih zemalja iz kojih je odobren ulazak takvih sirovina u Uniju.”
                                 
                              
                  
                        b)
                     
                     
                        unos za Bjelarus zamjenjuje se sljedećim:
                        
                                    „BY
                                 
                                 
                                    Bjelarus
                                 
                                 
                                    Akvakultura: ribe i kavijar (proizvod od ribe)”
                                 
                              
                  
                        c)
                     
                     
                        unos za Kanadu zamjenjuje se sljedećim:
                        
                                    „CA
                                 
                                 
                                    Kanada  (*1)
                                    
                                 
                                 
                                     
                                 
                              
                  
                        d)
                     
                     
                        unos za Švicarsku zamjenjuje se sljedećim:
                        
                                    „CH
                                 
                                 
                                    Švicarska  (*2)
                                    
                                 
                                 
                                    Akvakultura: ribe i kavijar (proizvod od ribe)
                                 
                              
                  
                        e)
                     
                     
                        unos za Kinu zamjenjuje se sljedećim:
                        
                                    „CN
                                 
                                 
                                    Kina  (*3)
                                    
                                 
                                 
                                     
                                 
                              
                  
                        f)
                     
                     
                        unos za Izrael zamjenjuje se sljedećim:
                        
                                    „IL
                                 
                                 
                                    Izrael  (*4)
                                    
                                 
                                 
                                    Akvakultura: ribe i kavijar (proizvod od ribe)
                                 
                              
                  
                        g)
                     
                     
                        unos za Moldovu zamjenjuje se sljedećim:
                        
                                    „MD
                                 
                                 
                                    Moldova
                                 
                                 
                                    Akvakultura: ribe i kavijar (proizvod od ribe)”
                                 
                              
                  
                        h)
                     
                     
                        umeće se sljedeći unos između unosa za Novi Zeland i Panamu:
                        
                                    „OM
                                 
                                 
                                    Oman
                                 
                                 
                                    Samo iz ulova u divljini”
                                 
                              
                  
                        i)
                     
                     
                        unos za Tursku zamjenjuje se sljedećim:
                        
                                    „TR
                                 
                                 
                                    Turska
                                 
                                 
                                    Akvakultura: ribe i kavijar (proizvod od ribe)”
                                 
                              
                  
                        j)
                     
                     
                        unos za Sjedinjene Američke Države zamjenjuje se sljedećim:
                        
                                    „SAD
                                 
                                 
                                    Sjedinjene Američke Države  (*5)
                                    
                                 
                                 
                                     
                                 
                              
                  
                        k)
                     
                     
                        unos za Urugvaj zamjenjuje se sljedećim:
                        
                                    „UY
                                 
                                 
                                    Urugvaj
                                 
                                 
                                    Akvakultura: ribe i kavijar (proizvod od ribe)”
                                 
                              
                  
               (*1)  Ove treće zemlje ili njihove regije mogu izvoziti sve proizvode ribarstva (ribe, kavijar (proizvod od ribe) i rakove).”
            
               (*2)  U skladu sa Sporazumom između Europske zajednice i Švicarske Konfederacije o trgovini poljoprivrednim proizvodima od 21. lipnja 1999. (SL L 114, 30.4.2002., str. 132.).”
            
               (*3)  Ove treće zemlje ili njihove regije mogu izvoziti sve proizvode ribarstva (ribe, kavijar (proizvod od ribe) i rakove).”
            
               (*4)  Dalje u tekstu Izrael se odnosi na Državu Izrael, isključujući područja koja su od lipnja 1967. pod izraelskom upravom, to jest Golansku visoravan, Pojas Gaze, Istočni Jeruzalem i ostatak Zapadne obale.”
            
               (*5)  Ove treće zemlje ili njihove regije mogu izvoziti sve proizvode ribarstva (ribe, kavijar (proizvod od ribe) i rakove).”